CELEX: 62021TN0036
Language: bg
Date: 2021-01-25 00:00:00
Title: Дело T-36/21: Жалба, подадена на 25 януари 2021 г. — PO/Комисия

29.3.2021   
            
            
               BG
            
            
               Официален вестник на Европейския съюз
            
            
               C 110/32
            
         
      Жалба, подадена на 25 януари 2021 г. — PO/Комисия
      (Дело T-36/21)
      (2021/C 110/36)
      Език на производството: френски
      
         Страни
      
      
         Жалбоподател: PO (представители: L. Levi и A. Blot, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да обяви настоящата жалба за допустима и основателна;
               
            вследствие на това:
      
                  —
               
               
                  да отмени решението от 29 април 2020 г., с което жалбоподателят е информиран за отхвърлянето на искането му за преразглеждане на решението да не се посочи неговото име в списъка с одобрените кандидати за външен конкурс ΕΡSO/ΑD/338/17;
               
            
                  —
               
               
                  доколкото е необходимо, да отмени решението на Комисията от 14 октомври 2020 г., с което се отхвърля административната жалба на жалбоподателя;
               
            
                  —
               
               
                  да присъди обезщетение за имуществените и неимуществените вреди на жалбоподателя;
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      Жалбоподателят изтъква три основания в подкрепа на жалбата.
      
                  1.
               
               
                  Първо основание, изведено от нарушение на член 21 от Хартата на основните права на Европейския съюз (наричана по-нататък „Хартата“), от нарушение на член 1г от Правилника за длъжностните лица на Европейския съюз (наричан по-нататък „Правилника“), от нарушение на член 5 от Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите (ОВ L 303, 2000 г., стр. 16; Специално издание на български език, 2007 г., глава 5, том 6, стр. 7), от нарушение на член 2 от Конвенцията на Организацията на обединените нации, от нарушение на принципа на недопускане на дискриминация, както и от липсата на осигуряване на разумни улеснения.
               
            
                  2.
               
               
                  Второ основание, изведено от нарушение на задължението за мотивиране.
               
            
                  3.
               
               
                  Трето основание, изведено от нарушение на задължението за полагане на грижа.